Πανελλήνιοι κολυμβητικοί αγώνες 1938

Οι Πανελλήνιοι Κολυμβητικοί αγώνες του 1938, έγιναν στις 17-18 Σεπτεμβρίου στο Παλαιό Φάληρο, στο κολυμβητήριο της "Ελληνικής Θαλάσσιας Ένωσης" (Ε.Θ.Ε.) με διοργανώτρια αρχή την Ε.Κ.Ο.Φ. Περιλάμβαναν αγώνες κολύμβησης ανδρών-γυναικών, καταδύσεων ανδρών-γυναικών και υδατοσφαίρισης ανδρών. Ίσχυσε ομαδική βαθμολογία 6-5-4-3-2-1 για τους έξι πρώτους κάθε αγωνίσματος και στον πρωταθλητή σύλλογο απονεμήθηκε ειδικό κύπελλο. Επίσης, έγιναν αγώνες σκυταλοδρομίας εφήβων για το Κύπελλο Βαρβαρέσσου.

Χρονικό των αγώνων

Προηγήθηκαν τα περιφερειακά πρωταθλήματα που διεξήχθησαν στις 13-14 Αυγούστου, οι δύο πρώτοι νικητές των οποίων προκρίθηκαν για τους πανελλήνιους. Από το πρωτάθλημα του κέντρου μπορούσαν να μετάσχουν και οι 3ος και 4ος εφόσον οι χρόνοι τους βρίσκονταν στην πρώτη δεκάδα, έτσι ώστε σε κάθε αγώνισμα να μετέχουν οι δέκα καλύτεροι κολυμβητές. Για τα γυναικεία αγωνίσματα δεν υπήρχε πρόκριση και η συμμετοχή ήταν ελεύθερη, αφού οι συμμετοχές ήταν λιγοστές.

Οι πανελλήνιοι αγώνες έγιναν στο μόνιμο κολυμβητήριο της Ε.Θ.Ε. και τους παρακολούθησε αρκετός κόσμος. Επειδή το κολυμβητήριο δεν διέθετε κερκίδες τοποθετήθηκαν λυόμενες χωρητικότητας 600 θεατών. Στην έναρξη παρέστη και ο διάδοχος του θρόνου Παύλος, ως επίτιμος πρόεδρος της Ε.Κ.Ο.Φ. Στα περισσότερα αγωνίσματα υπήρξε σκληρός συναγωνισμός και σημειώθηκαν ικανοποιητικές επιδόσεις. Μετείχαν οκτώ σωματεία από Αθήνα, Πειραιά, Πάτρα, Βόλο και Μυτιλήνη με 49 κολυμβητές. Από αυτά τέσσερα σωματεία μετείχαν και στο γυναικείο πρωτάθλημα με 10 κολυμβήτριες. Διακρίθηκαν οι κολυμβητές Τάκης Προβατόπουλος, Μπρούσαλης, Ε. Μαλλίδης και η κολυμβήτρια Λομβάρδου. Πρωταθλητής στη γενική βαθμολογία αναδείχθηκε ο Α.Ο. Παλαιό Φάληρο αλλά στις γυναίκες πρώτευσε ο Ν.Ο. Πατρών. 

Στην υδατοσφαίριση σημειώθηκαν αντεγκλήσεις και επεισόδια, διότι οι διαιτητές προέρχονταν από τους συλλόγους που διαιτήτευσαν και υπήρξε κακοπιστία. Ειδικά ο φιναλίστ Ν.Ο. Πατρών που ηττήθηκε στον τελικό από τον Ολυμπιακό Πειραιά με 3–2 είχε πολλά παράπονα για τα δύο πέναλτι που καταλογίστηκαν εναντίον του. Τελικώς μετά από ένσταση που κατέθεσε, δικαιώθηκε και αποφασίστηκε να ξαναγίνει ο αγώνας, ο Ολυμπιακός αρνήθηκε να αγωνιστεί και έτσι κατοχυρώθηκε το πρωτάθλημα στα χαρτιά στον Ν.Ο. Πατρών.

Στις καταδύσεις έγιναν αγωνίσματα ανδρών από βατήρες 5μ και 3μ και μόνο αγώνες επίδειξης γυναικών, διότι δεν κατατέθηκαν εγκαίρως δηλώσεις συμμετοχής.

Σύνοψη
Συμμετοχές:
Κολύμβηση ανδρών: 40 κολυμβητές - 10 σωματεία (μετείχαν 7).
Κολύμβηση γυναικών: 10 κολυμβήτριες - 6 σωματεία (μετείχαν 5).
Καταδύσεις ανδρών:
Καταδύσεις γυναικών:
Υδατοσφαίριση: 8 ομάδες (μετείχαν 6).
 Πρωταθλητής Γενικής Βαθμολογίας: Α.Ο. Παλαιό Φάληρο
 Πρωταθλητής Βαθμολογίας Ανδρών: Α.Ο. Παλαιό Φάληρο
 Πρωταθλητής  Βαθμολογίας Γυναικών: Ν.Ο. Πατρών
 Πρωταθλητής Υδατοσφαίρισης: Ν.Ο. Πατρών

Αποτελέσματα 
Κολύμβηση:
Ανδρών:
 100 ελευθ.: Μπρούσαλης (Π. Φάληρο): 1.03.0
400 ελευθ.: Βλάχος (Π. Φάληρο): 5.45.0
1500 ελευθ.: Τάκης Προβατόπουλος (ΟΣΦΠ): 23.30.4
100 υπτ.: Ε. Μαλλίδης (ΝΟ Μυτ.): 1.21.4
200 προσθ.: Παπααβερκίου (ΝΟ Πατρών): 3.12.4
4Χ200 ελευθ.: Α.Ο. Παλαιό Φάληρο (Μπρούσαλης, Ευαγγελινίδης, Γιαννάκης, Βλάχος): 10.45.8
4Χ100 ελευθ. εφήβων: Ολυμπιακός Π. (Σαρόγλου, Μαρινάκης, Χονδρογιάννηης, Κατσαβής): 4.55.6  
Γυναικών: 
100 ελευθ.: Λομβάρδου (Π. Φάληρο): 1.23.2
100 υπτ.: Α. Παπαδάκη (ΟΣΦΠ): 1.46.8
100 προσθ.: Ρουμπέση (Π. Φάληρο): 1.48.4 
4Χ100 ελευθ.: Α.Ο. Παλαιό Φάληρο (Λομβάρδου, Ρουμπέση, Μαρτάκη, ;): 6.17.4  
Καταδύσεις (ανδρών): 
Βατήρας 5μ:
Βατήρας 3μ:
Υδατοσφαίριση: δύο όμιλοι των τριών ομάδων. Οι νικητές στον τελικό.
Α΄ όμιλος:
 Ν.Ο. Πατρών - Π. Φάληρο: 4–3
 Ν.Ο. Πατρών - ΝΟ Μυτιλήνης: 0–0
 Π. Φάληρο - ΝΟ Μυτιλήνης: 0–2
Β΄ όμιλος:
Ολυμπιακός Π. - Κ.Ο. Πειραιώς: 5-1
Ολυμπιακός Π. - Εθνικός Π.: 1–0
Εθνικός Π. - Κ.Ο. Πειραιώς: 7–0
Αγώνας 3ης θέσης:
Εθνικός Πειραιώς - ;
ΤΕΛΙΚΟΣ:
Ολυμπιακός Π. - Ν.Ο. Πατρών: 3–2 (Νικητής ο Ν.Ο. Πατρών μετά από ένσταση)

Βαθμολογίες - κατάταξη 

 Γενική βαθμολογία και συμμετοχές
1: Α.Ο. Παλαιό Φάληρο: 67β (41 ανδρ. + 26 γυν.)
2: Ν.Ο. Πατρών: 47β (19 ανδρ. + 28 γυν.)
3: Ολυμπιακός Σ.Φ.Π.: 28β (21 ανδρ. + 7 γυν.) 
4: Εθνικός Πειραιώς: 17β (ανδρ.)
5: Ν.Ο. Βόλου: 15β (ανδρ.)
6: Ν.Α.Σ.: 10β (μόνο γυν.)
7: Ν.Ο. Μυτιλήνης: 7β (ανδρ.)
8: Κ.Ο. Πειραιώς: 6β (ανδρ.)

Υδατοσφαίριση: τελική κατάταξη και οι ομάδες που δήλωσαν συμμετοχή
1: Ν.Ο. Πατρών 
2: Ολυμπιακός Π.
3: Εθνικός Πειραιώς
 : Α.Ο. Παλαιό Φάληρο
 : Ν.Ο. Μυτιλήνης
 : Κολυμβητικός Όμιλος Πειραιώς

 Πηγές 
 Αρχείο Ελληνικής Κολυμβητικής Ομοσπονδίας
 Εφημερίδα Ακρόπολις 20/09/1938 σελ. 2 (Ψηφιακή βιβλιοθήκη Βουλής των Ελλήνων)
εφ. "ΑΘΛΗΤΙΚΟ ΒΗΜΑ", Σεπτέμβριος 1938, ψηφ. σελ. 529-566.

Κατηγορία:Πανελλήνιο πρωτάθλημα κολύμβησης
1938
Κατηγορία:Αθλητικά γεγονότα του 1938
Κατηγορία:Αθλητισμός στην Αθήνα